Document ID: /roh_data/filtered/fineweb-2-filterrobots_roh.jsonl.gz/1737

Oz, tranter las 06:00 e 08:00h, han las musicas da tschaiver: Moorschlümpf, Sgarella, Tschapatalpas, Rumplanadas e la gruppa da tamburs fatg canera e procurà per buna atmosfera en las vias da Domat. Bleras persunas han gia sautà e chantà la bun'ura da stgir – cunzunt giuvenils. Domat festivescha il tschaiver cun gronda premura e plaschair – pign e grond èn da la partida.
Suenter las 8:00h han las differentas gruppas da tschaiver visità ustarias, butias sco era la scola primara e superiura da Domat.
Il suentermezdi ha lura il grond til da tschaiver da Domat gi lieu. Nua che tuts pon preschentar lur costums, ch'els han per part gia prepara da ditg. E la saira pon ins festivar vinavant cun las musicas da tschaiver sin ils plazs publics sco era en las ustarias.
RR actualitad 06:00